Diari Oficial de la Generalitat Valenciana


Sumari del DOGV 6056, del 14-07-2009 (2009/7984)

RESOLUCIÓ de 4 de juny de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Inspecciones en Seguridad Industrial, SL per a actuar com a organisme de control.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6056

Data del DOGV
:   14-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7984


Data del document
:   04-06-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * empresa privada
    * tècnica de la construcció

RESOLUCIÓ de 4 de juny de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Inspecciones en Seguridad Industrial, SL per a actuar com a organisme de control. [2009/7984]  
Vista la sol·licitud presentada pel representant legal de la mercantil Inspecciones de Seguridad Industrial, SL, amb domicili social al carrer de Santa Cecília, 24 baix, Quart de Poblet 46666, a València, per a l'autorització d'actuació com a organisme de control en els àmbits d'aparells elevadors i instal·lacions elèctriques de baixa tensió.  
Vista la Llei d'Indústria 21/1992, de 16 de juliol (BOE núm. 176, de 23.07.1992).  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (BOE núm. 32, de 06.02.1996).   
Vista l'acreditació número OC-I/119, revisió 2, de data 7 d'abril de 2009, atorgada per l'Entitat Nacional d'Acreditació a favor de la mercantil Inspecciones de Seguridad Industrial, SL, segons els criteris que es recullen en la norma UNE-EN ISO/IEC 17030, per a les activitats d'inspecció en l'àrea industrial.   
Vist que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOGV núm. 3.965, de 23.03.2001), i en l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001 (DOGV núm. 4.068, de 21.08. 2001).  
Atés que en la documentació presentada s'acredita que l'empresa complix les exigències generals establides en el Reial Decret 2.200/1995, per a la seua actuació en els àmbits reglamentaris per als quals se sol·licita autorització d'actuació com a organisme de control.   
En virtut de les facultats atorgades en el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació (DOCV núm. 5.566, de 30.07.2007), esta Direcció General d'Indústria i Innovació, resol:  
Primer   
Autoritzar l'empresa Inspecciones en Seguridad Industrial, SL per a actuar com a organisme de control en els àmbits d'aparells elevadors i instal·lacions elèctriques de baixa tensió, excepte per a la ITC-BT-38 «Instal·lacions amb fins especials. Requisits particulars per a la instal·lació elèctrica en quiròfans i sales d'intervenció», limitant la present autorització a les actuacions reglamentàries definides en l'abast normatiu especificat en el document d'acreditació número OC-I/119, revisió 2, i els seu annex tècnic, emés per l'Entitat Nacional d'Acreditació.   
Segon   
La mercantil Inspecciones en Seguridad Industrial, SL queda autoritzada per a actuar en l'àmbit reglamentari i amb les limitacions manifestades en el punt primer en tot el territori nacional, i en qualsevol cas, per a actuar en qualsevol altra comunitat autònoma haurà d'ajustar les seues actuacions al que s'especifica en la Llei d'Indústria 21/1992, de 16 de juliol, i en el Reial Decret 2.200/1995, de 28 de desembre. Addicionalment i per a l'actuació en el camp reglamentari autoritzat dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana; i en l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001, o els que puga establir la Conselleria d'Indústria, Comerç i Innovació d'esta comunitat autònoma.   
Tercer   
Qualsevol variació de les condicions o requisits acreditats, que serviren de base per a dictar la present resolució, hauran de comunicar-se l'endemà de produir-se a esta Direcció General d'Indústria i Innovació.   
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de juny de 2009.- El director general d'Indústria i Innovació: Bruno Broseta Dupré